钦定古今图书集成/明伦汇编/氏族典/第254卷 > 王式
## 钦定古今图书集成/明伦汇编/氏族典/第254卷 > 王式

按《汉书王式传》：“式字翁思，东平新桃人也。事免中徐
公及许生。式为昌邑王师，昌邑以淫乱废，群臣皆诛。
使者问师何以亡谏书，式对曰：‘臣以《诗》三百五篇授
王，至忠臣孝子之篇，未尝不为王反复诵之也；危亡
失道之君，未尝不流涕为王陈之也。臣以三百五篇
谏，是以亡谏书’。使者以闻，得减死论，归家不教授。诸”
博士荐式，除为博士，谢病免归，终于家。